ดาร์ธ มอล - วิกิพีเดีย

# ดาร์ธ มอล

### จากวิกิพีเดีย สารานุกรมเสรี

ตัวละคร สตาร์ วอร์ส
ดาร์ธ มอล
ลอร์ดมืดแห่งซิธ ดาร์ธ มอล
ตำแหน่ง | ลอร์ดมืดแห่งซิธ
บ้านเกิด | อิริโดเนีย
เผ่าพันธุ์ | อิริโดเนียน ซาบราก
เพศ | ชาย
ส่วนสูง | 1.75 เมตร
สังกัด | นิกายซิธลอร์ด
นักแสดง | เรย์ พาร์ค, ปีเตอร์ เซราฟิโนวิกซ์ (เสียง)
หมวดหมู่ ตัวละครในสตาร์ วอร์ส

ดาร์ธ มอล คือตัวละครตัวหนึ่งในมหากาพย์ภาพยนตร์แนววิทยาศาสตร์ สตาร์ วอร์ส แสดงโดยเรย์ พาร์ค มีบทบาทสำคัญเป็นตัวร้ายหลักตัวหนึ่งในสตาร์ วอร์ส เอพพิโซด 1 : ภัยซ่อนเร้น และเนื้อหาในจักรวาลขยายอีกจำนวนมาก

ดาร์ธ มอล เป็นลอร์ดมืดแห่งซิธ และเป็นศิษย์คนแรกเท่าที่ทราบของดาร์ธ ซิเดียส ในวัยเด็กนั้น มอลถูกลักพาตัวมาโดยซิเดียส และถูกฝึกสอนในวิถีแห่งด้านมืดของพลังอย่างลับๆ ด้วยความที่เขาเติบโตมาภายใต้การสั่งสอนของดาร์ธ ซิเดียส ทำให้ความรู้สึกเพียงอย่างเดียวที่มอลได้เรียนรู้ก็คือความกระหายเลือดและความโกรธเกรี้ยว

มอลเป็นผู้เชี่ยวชาญในศาสตร์การต่อสู้ด้วยกระบี่แสงแบบจูโยและจาร์ไค รวมไปถึงศิลปะป้องกันตัวเทราส คาซี และเลือกที่จะใช้กระบี่แสงสองคมในการต่อสู้ ในช่วงปีก่อนจะถึงการรุกรานนาบูนั้นซิเดียสได้ส่งมอลออกไปในภารกิจลอบสังหารบุคคลทางการเมืองหลายภารกิจ ที่น่าจดจำที่สุดคือการลอบสังหารสมาชิกกลุ่มองค์กรสุริยะทมิฬ แต่มอลก็ยังปรารถนาที่จะได้ต่อกรกับเจได

ในปีที่ 32 ก่อนยุทธการยาวิน ซิเดียสส่งมอลไปสังหารอาจารย์เจได ไควกอน จินน์ และโอบีวัน เคโนบี พาดาวันของไควกอน หลังจากติดตามทั้งสองไปได้จนถึงทาทูอีนและนาบู เขาก็ได้ปะทะกับเจไดทั้งคู่ในยุทธการธีดครั้งที่ 2 มอลได้สังหารไควกอนเป็นผลสำเร็จ แต่กลับผิดพลาดอย่างมหันต์ที่ประมาทพาดาวันเจไดอย่างโอบีวัน เคโนบี ภายหลังการต่อสู้ช่วงสั้นๆ ทว่ารวดเร็วนั้น โอบีวันก็สังหารซิธลอร์ดชาวซาบรากตนนี้ลง เป็นการปิดชีวิตของดาร์ธ มอล

## [แก้] แหล่งข้อมูลอื่น

- Darth Maul ใน Star Wars Databank
- Darth Maul ใน Wookieepedia: The Star Wars Wiki

สมัยก่อนหน้า: ดาร์ธ เพลกิสร่วมกับดาร์ธ ซิเดียส | ลอร์ดมืดแห่งซิธร่วมกับดาร์ธ ซิเดียส ปีที่ 43 ก่อนยุทธการยาวิน - ปีที่ 32 ก่อนยุทธการยาวิน | สมัยถัดไป: ดาร์ธ ซิเดียสร่วมกับดาร์ธ ไทรานัส

S W | ดาร์ธ มอล เป็นบทความเกี่ยวกับ สตาร์ วอร์ส ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ดาร์ธ มอล ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%94/%E0%B8%B2/%E0%B8%A3/%E0%B8%94%E0%B8%B2%E0%B8%A3%E0%B9%8C%E0%B8%98_%E0%B8%A1%E0%B8%AD%E0%B8%A5.html".

หมวดหมู่: บทความเกี่ยวกับ สตาร์ วอร์ส ที่ยังไม่สมบูรณ์ | สตาร์ วอร์ส | ตัวละครในสตาร์ วอร์ส | ซิธ | ตัวร้ายในสตาร์ วอร์ส

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Български
- Català
- Česky
- Dansk
- Deutsch
- English
- Español
- Suomi
- Français
- עברית
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Türkçe
- 中文